Ibai Gandiaga

**Ibai Gandiaga Perez de Albeniz** (Bilbo, 1978) arkitekto euskalduna da.

## Aldiri aldizkariko sortzaile 
thumb|Aldiri aldizkari berria Argia aldizkarian (2010)
[thumb|[Ibai Gandiaga eta Unai Fernandez de Betoño arkitektoak (Argia, 2010)]]
"*Aldiri. Arkitektura eta abar*" aldizkariko sortzaileetako bat izan zen. Udako Euskal Unibertsitatearen laguntzarekin 2009an argitaratu zuten 0 zenbakia, "*Hasiberriak. Arkitekto gazteon komeriak*" izenburupean, eta lehendabiziko zenbaki hartako parte-hartzaileen artean zeuden Gandiaga eta hainbat arkitekto hasiberri, besteak beste, Unai Fernandez de Betoño, Maider Uriarte, Ula Iruretagoiena, Agurtzane Elguren, Kepa Iturralde, Ander Gortazar eta Anartz Ormaza. Geroago ere beti izan da kidea aldizkariko erredakzio-kontseiluan.

Aldiri talde-lanaren emaitza izan da hasieratik, garai hartan baziren arkitekturazko oinarrizko liburu batzuk euskarara itzuliak (Müller-ren *Arkitektura Atlasa*, Paricioren *Arkitekturaren eraikuntza*, edo Solà-Moralesen *Hiri-hazkunde motak*), baina taldeak euskarazko berezko sorkuntza bultzatu nahi zuen, eta ez soilik arkitekturaz modu ortodoxoan aritu nahi, beste hainbat aldizkariren moduan; bestelako gaiei ere tartea eskaini nahi zieten: hirigintza, lurralde-antolamendua, artea, soziologia, ekologia, ekonomia... Zenbaki bakoitzean Joseba Larratxe Josevisky arkitektoren komiki bat ere sartu zuten. Aldizkariaren formatua akademikoagoa bihurtu zen denborarekin. Euskarazko Uztaro aldizkari zientifikoaren bideari jarraituz Aldirik Dialnet, Latindex eta MIAR indize eta katalogo akademikoetan agertzea lortu zuen.

## Argitalpenak 
Aldiri aldizkarian gutxienez 14 artikulu idatzi ditu.

* *Gaur/Atzo* (2020) Ibai Gandiaga Perez de Albeniz, Kepa Iturralde Lertxundi, Maider Uriarte Idiazabal
* *Bufoia, lekuko. Narratiba grafikoaren bitarteko hiri modernoaren ikerketa konparatzailearen aukera* (2019)
* Arkitekturan, euskaraz? Adur Ezenarrorekin (2018)
* *Marrazkigintza arkitektonikoaren inguruan: Diagramatik proiektura eta atzera bueltan*. (2014)
* *Pez Estudiorekin solasean* (2014)
* *Zaldibarreko Haur Eskola. Diseinua eta ekoizpena batzen diren tokia* (2014)
* Zenbat buru, hainbat aburu. Euskal sortzaileen marrazkiak Agurtzane Elgurenekin (2014)
* Energyscapes: energiaren ihesbideak (2012)
* *Euskal frontoia: arketipoa eta eskala* Ula Iruretagoiena eta Irati Burgues-ekin (2012)
* "*Zaharberritzea eraikin batek berez dituen sendotasuna eta espresioa bueltatzea da". Ramon Ayerzarekin solasean* (2011)
* *Igone Revillarekin solasea*n (2011)
* *Okupazioa eta kontratu prekarioak. Okupazioa legeztatzeko nagusi eta maizterren arteko akordio berriak* (2011)
* *"Urbanizazio-kosteak nagusiki publikoak eta gainbalioak nagusiki pribatuak izateak ez du zentzurik". Javier Buronekin solasean* (2010)
* *Biziz bizi. Bizikleta hiri-espazioaren sortzailea.* Agurtzane Elgurenekin (2010)
* *Filosofia eta postmodernitatea. Eduardo Maura Zoritarekin solasean* (2010)
* *Atoma. Martin Ferrani elkarrizketa* (2009)
* *Bizkaiko Arkitekto Elkargoak bere hormak eraitsi ditu* (2009)
* *Gaur/Atzo. Arkitektoaren irudi berriak hamarkada berriaren atarian*. Kepa Iturralderekin eta Maider Uriarterekin (2009)

## Erreferentziak 
## Ikus, gainera 
* Donostiako Arkitektura Goi Eskola Teknikoa
* Udako Euskal Unibertsitatea

## Kanpo estekak 
* Ibai Gandiaga. Google Scholar. (90 artikulu zientifiko arkitekturaz-eta)
* **Aldiri** bloga (UEU)
* Ibai-ren karikaturak eta argazkiak Flickr-ren
* Arkitektura Hiztegia (EHUren zerbitzarian, TikiWiki MediaWiki pean)
* **hirigintza** webgunea (EHUren zerbitzarian, MediaWiki pean)